Ewropa de çalakîyê paştdayîşê grevê vêşanîye yê ke semedê wedartişê tecrîdê sere Rayberê Şarê Kurdî Abdullah Ocalanî yenê viraştene dewam kenê.
Frankfurt
Bajarê Frankfurtî yê Almanya de rayberîya Meclîsê Cinîyan ê Sara û Nujîne de çaakîyêk ameye organîzekerdene. Çalakgeran derheqê tecrîdî û grevê vêşanîye de xeylî vilawekî vila kerdî û bêvengîya Ewropa şermezar kerde.
Munîh
Bajarê Muhînî yê Amanya de zî bi çalakîyêk paştî dîyaye xoverdayîşê grevê vêşanîye û rojeyê mergî. Çalakîya ke Komunê Cinîyan ê Sara organîze kerde xeylî kesî tewrê ci bîyî. Vernîya şaredarîya Munîhî de stand ame akerdene û derheqê grevê vêşanîye  yê ke rayberîya Leyla Guvene de dest pêkerd û bi aşman o yenê domnayene de zanayîş dîya.
Den Haag
Bajarê Den Haagî yê Hollanda de zî Kurdistanijî û dostê înan kuçeyan de bî. Platformê Vera Tecrîdî Cuye vernîya parlamentoyê Hollanda de çalakîyêk organîze kerde. Çalakqeran derheqê rewşa xoverdayoxan de zanayîş da û waşt ke dezgehê Ewropa cade  wezîfeyê xo bica bîyarê.
